Aarhuus Stifts-Tidende, 1841-08-21
den 8de Aug. J meget lang Tid har vor Skibsbro ikke været saa besøgt som Tilfældet var for nogle Dage siden; thi ifølge en Annonce i vort Jntelligentsbladskulde Torsdagen den 5te d. M. Dampskibet Unionen indtræffe hertil fra Flensborg for om Fredagen at foretage en Lystreise til Cappeln, til Deeltagelse i hvilken Directionen indbød. Allerede tidligt Torsdag Eftermiddag strømmede Alle til Skibsbroen, hvor Personer af alle Stænder blandede sig i broget Mængde mellem hverandre, Alle for ogsaa engang at kunne hilse et Dampskib i vor Havn; man havde forsynet sig med Kikkerter, man besteeg alle Høie, hvorfra der var en Udsigt til Østsiden af Schlei, man kikkede udaf Gavlvinduerne paa Husene, i enhver Skorsteens røg, som man saae opstige i hiin Retning, troede man at see et Forbud paa Unionen, og saaledes ventede man, narret ved saa mange Skuffelser, længselsfuldt til seent hen paa Aftenen. Die Sterne nogen still herauf, Richt unfrer Sehnsucht Stern, Und ach, des Schiffes oder Lauf, Blieb unserm Ufer fern; Meningerne om Skibets Udeblivelse vare meget forskjellige. Nogle meente, at Unionen vilde være bleven total søsyg i vore Farvande. Andre, at det førte den længstforhaabede beqvemmere og billigere Postbefordring ombord, eller at det dog endelig engang vilde bringe os Chausseer for vore afskyelige Landeveie. De, der Dag og Nat drømme om Jernbaner, troede fuldt og fast, at det havde enten Kieler-Altonaer eller Flensborg-Husumer=Jernbanen med, og trøstesløse hørte man flere Stemmer raade: "Ak! ere de ombord, saa vil Skibet aldrig naae hertil." Alle disse mærkelige Tildragelser vare imidlertid ikke Grunden til, at Unionen udeblev, men det var gandske uskyldigt kommet paa Grund ved det fredelige Fahrdorf, og blev først flot næste Morgen Kl. 4, og Enhver maatte derfor tiltræde Hjemreisen uden at have seet Maalet for sine Ønsker. Næste Morgen havde imidlertid paany en Mængde Mennesker indfundet sig for at see Underet, og Folk, der havde hørt og læst meget om Dampskibe, men dog aldrig gjort personligt Bekjendtskab med noget, og hvis dristige Phantasie derved havde forestillet sig Gud veed hilken flyvende og ildspyende Drage, yttrede nu saa smaat, at Skibet dog egentlig ikke saae anderledes udend et gandske almindeligt Skib &c. Der havde indfundet sig temmelig mange Liebhavere til en Lystreise til Cappeln, og efter at Unionen her først havde indtaget en Ladning Steenkul til sin store Reise, da de fra Flensborg medbragte Kul ikke sloge til (!), satte det sig i Bevægelse Kl. 9 om Formiddagen. Nogle Passagerer, der kom for seent, lode sig, efterat Skibet allerede var kommet et godt Stykke bort, roe efter det i en Baad, hvilket ogsaa lykkedes. Man ventede det tilbage henimod Aften, og de tilbageblevne Fædre, Mødre, Børn og Koner havde indfundet sig paa Bredden af Schlei, for med en glædelig Velkomst at modtage de kjære Venner, der vendte tilbage fra deres store Søreise, og de ventede der paany til seent om Aftenen. Nach Osten blickend unverwandt Bang durch die dustere Nacht. von Osten, ach von Osten her, beflugle Dich, og Kiel! Durchrausche schneller doch das Meer, Tu unfrer Sehnsucht Ziel! Efterat nu Enhver havde haabet forgjeves og med tungt Hjerte begivet sig paa Hjemveien, anede Mange ikke den Lykke, som der ventede dem, idet, da de neppe havde betraadt Dørtærskelen, de Kjære, som man tænkte sig ude i Storm og Rat, omringede af tusinde Farer, i den beqvemme huuslige Dragt, friske og sunde, skjøndt lidt ærgerlige, allerede kom de Vismodige imode. Jngen af de ærede Læsere vil kunne finde Opløsningen paa denne Gaade, der dog gandske simpelt er følgende: Efter at Unionen, deels paa Grund af Mangler i Maskineriet, deels af Frygt for igjen at komme paa Grund, viseligen havde besluttet at lægge til ved Missunde, foretrak Passagererne derfra at lade sig befordre hjem tilvogn, og saaledes kom Adskillige hjem tidligere end deres Paarørende kom tilbage fra Skibsbroen, mange Andre maatte imidlertid af Mangel paa Befordring vente med Hjemtouren lige til hen paa Natten. Jmellem Unionen og os er saaledes indtraadt et meget respectabelt Forhold: Unionen har Respect for vor Schlei, og vi have Respect for Unionen.